მერილ სტრიპი

მერი ლუის სტრიპი (), უჯგუშო ჩინებული მუჭოთ მერილ სტრიპი () (დ. 22 მანგი, 1949) — ამერიკალი კინო, თეატრიშ დო ტელეარტისტი, კინოაკადემიაშ ჯილდოშ „ოსკარიშ“ სამშაიან ლაურეატი.

 ბიოგრაფია 

რეკლამეფიშ არტისტი მერი სტრიპიშ დო ფარმაცევტი ჰარი ვილიამ სტრიპიშ ცირასქუა მერი ლუის სტრიპიქ დებადჷ სამიტის, ნიუ ჯერსიშ შტატის. სტრიპიშ დიდაშ კჷნოხონეფი შვედური, ირლანდიური დო ინგლისური წუმალობაში რდეს, მუმაშ ფანიას გერმანული ჯინჯეფი უღუდჷ დო თიში ჯვეშეფი ხოლო ესპანარი ებრაელეფით რდეს, მორო მერილ სტრიპი ურია ვარე. თის ჟირი უკლაში ჯიმა ჸუნს: დანა დო ჰარი. სტრიპიქ მირდჷ ბერნარდსვილს, ნიუ ჯერსის, სოდეთ გათჷ სკოლა. ვასარიშ კოლეჯის თიქ მიღჷ ხელუანუაშ ბაკალავრიშ ჯოხონობა დრამაშ დარგის, იალიშ უნივერსიტეტის ხელუანებათმარჩქვენჯიშ.

მერილ სტრიპიშ პროფესიული დებიუტიქ 1971 წანას იჸუ სპექტაკლის „სევილიელი პლეიბოი“, მაართა როლი 1977 წანას ოტელევიზიე ეკრანიშო ღოლამირ ფილმის „The Deadliest Season“ ილაჸაფჷ. მაართათ კინოფილმის 1977 წანას ილაჸაფჷ ფილმის „ჯულია“ ჯეინ ფონდაშ დო ვანესა რედგრეიწკჷმა. სტრიპიშ მაართა ხანტურული ფილმი რდჷ „ჯულია“, სოდეთ თიქ ასრულ ჭიჭე როლი. უკული რდჷ „ირემეფიშ ჯინორი“ (1978), ნამუქჷთ მერილს მაართა ოსკარიშ ნომინაცია მოუღჷ საუჯგუშო მაჟირახარისხამი როლიშო. ათე ჯილდო თიქ მაჟირა წანას ეჭოფჷ ფილმიშო „კრამერი კრამერიშ აწმარენჯო“. 1978 წანას თიქ ეჭოფჷ მუში მაართა ემიშ ჯილდო მინისერიალიშო: „მერეხუა“. ართი წანაშ უკული თიქ გიმორჩქინდჷ ვუდი ალენიშ ფილმის „მანჰეტენი“. 1982 წანას თიქ უკვე თარი როლიშო მიღჷ ოსკარი ფილმის „სოფიშ სხუნუ" გასახიერებული სოფი ზავისტოვკიშ როლს.

2002 წანას დახე ეჩწანიანი პაუზაშ უკული მერილ სტრიპიქ დართჷ თეატრის, სოდეთ ილაჸაფჷ სპექტაკლის „მათირია“. თი წანას სტრიპიქ აკათჷ ფილმეფს „ადაპტაცია“ დო სათეფი“. ჟირხოლო როლიშო თიქ კრიტიკოსეფიშ მოწონა დო ჯილდოეფი დეინალუ.

ფილმოგრაფია

ჯილდოეფი
კრიტიკული დო კომერციული წჷმოძინა მალას იშუ ფილმეფით „ირმეფიშ ჯინორი“ რობერტ დე ნიროწკჷმა დო „კრამერი კრამერიშ აწმარენჯო“ დასტინ ჰოფმანწკჷმა. მაართას სტრიპიქ მაართა ოსკარიშ ნომინაცია მიღჷ, მაჟირს მაართა ოსკარი. გვალო სტრიპის სუმი ოსკარი, ბრუო ორქოშ გლობუსი, ჟირი კინოარტისტეფიშ გილდიაშ პრემია დო ართი BAFTA-შ ჯილდო აფჷ მეღებული. რდჷ ხოლო წჷმორინელი გრემიშ ჯილდოს. კინოაკადემიაშ ისტორიას არძაშე უმოსშა რდჷ წჷმორინაფილი ოსკარს 19 ნომინაციათ (მუჭოთ ოსურეფი თეშ კოჩეფიშ შქას). 

 რესურსეფი ინტერნეტის 


 Merylstreeponline.net - ოფიციალური ვებხასჷლა

სქოლიო

კატეგორია:ამერიკალი არტისტეფი
კატეგორია:ოსკარიშ მაღვენჯი კინოარტისტეფი
კატეგორია:დუნაბადი 1949
კატეგორია:გერმანალი ამერიკალეფი